Pīters Singers
Pīters Alberts Deivids Singers (angļu: Peter Albert David Singer, dzimis 1946. gada 7. jūnijā Melburnā, Austrālijā) ir austrāliešu filosofs. Viņš ir Prinstonas Universitātes bioētikas profesors, kā arī Melburnas Universitātes goda profesors. Specializējies praktiskajā ētikā un bioētikā, aplūko ētikas jautājumus no vēlmju utilitārisma (preference utilitarianism) un ateisma pozīcijām.